সরকারি জমি ব্যতীত সকল মালিকানা জমির ভূমি উন্নয়ন কর গ্রহণ করে দাখিলা প্রদান করা হয়। সংস্থা/ প্রতিষ্ঠানের ভূমি উন্নয়ন কর গ্রহণ করা হয়। 
ব্যবহার ভিত্তিক ও এলাকাভিত্তিক নির্ধারিত হারে ভূমি উন্নয়ন কর গ্রহণ করা হয়।

নামজারী কেসের আবেদনের ভিত্তিতে প্রস্তাব/ প্রতিবেদন নির্ধারিত সময়ের মধ্যে সহকারী কমিশনার (ভূমি)বরাবর প্রেরণ করা হয়।
অনুমোদিত নামজারী কেসের আদেশের বুনিয়াদে নতুন হোল্ডিং খোলা হয়।
খাসজমি চিহ্নিতকরণ ও যথাযথ তদারকী করা হয়।
 খাসজমি বন্দোবস্তের আবেদনের প্রেক্ষিতে সহকারী কমিশনার (ভূমি) বরাবর প্রতিবেদন প্রেরণ করা হয়।
বন্দোবস্ত অনুমোদনের ভিত্তিতে বন্দোবস্ত গ্রহীতার নামজারীর আবেদনের প্রেক্ষিতে নামজারী প্রস্তাব সহকারী কমিশনার (ভূমি) বরাবর প্রতিবেদন প্রেরণ করা হয়।
হাট/ বাজার পেরীফেরীভূক্ত চান্দিনা ভিটির জমির দোকান ঘরের লাইসেন্স প্রদান ও নবায়নের ক্ষেত্রে সহকারী কমিশনার (ভূমি) বরাবর প্রতিবেদন প্রেরণ করা হয়।
ইজারা বহির্ভূত হাট/ বাজারের খাস আদায় করা হয়।
নতুন হাট/ বাজার সায়রাতভূক্ত করার জন্য সহকারী কমিশনার (ভূমি) বরাবর প্রতিবেদন প্রেরণ করা হয়। 

অর্পিত ও পরিত্যক্ত সম্পত্তির ইজারা নবায়নের আবেদনের প্রেক্ষিতে সহকারী কমিশনার (ভূমি) বরাবর প্রতিবেদন প্রেরণ করা হয়।
ভুমি সংক্রান্ত আবেদনের প্রেক্ষিতে সহকারী কমিশনার (ভূমি) বরাবর প্রতিবেদন প্রেরণ করা হয়।
আবাসন/ আশ্রয়ন সৃজনের জন্য সহকারী কমিশনার (ভূমি) বরাবর প্রেরণ করা হয়। লা- ওয়ারিশ সম্পত্তি খাস করণের জন্য সহকারী কমিশনার (ভূমি) বরাবর প্রতিবেদন প্রেরণ করা হয়।
পি. ও ৯৮/৭২ ও ১০/৮৪ নং অধ্যাদেশ মতে সিলিং বহির্ভূত জমি উদ্ধারের প্রতিবেদন সহকারী কমিশনার (ভূমি) বরাবর পেরণ করা হয়।

ভূমি উন্নয়ন কর প্রদানে সরকারি পাওনা আদায় আইনের ৪ ধারামতে সার্টিফিকেট রিকুইজিশন দাখিলের মাধ্যমে কর খেলাপী ভূ- মালিকদের ভূমি উন্নয়ন কর প্রদানে উৎসাহিত করা হয়।
